L-UE twieġeb għar-reżistenza għall-antimikrobiċi L-UE qed tintroduċi regoli ġodda u mtejba biex issaħħaħ il-ġlieda kontra r-reżistenza għall-antimikrobiċi u ttejjeb id- disponibbiltà sikurezza ta' mediċini veterinarji u għalf medikat. Dan ser ikun ta' benefiċċju għas-saħħa tal-annimali u ser jgħin biex tittejjeb il- kompetittività tas-settur farmaċewtiku veterinarju tal-UE. Illum il-Kunsill adotta l-pakkett dwar il-mediċini tal-annimali inkluż żewġ regolamenti ġodda dwar: il-prodotti mediċinali veterinarji il-manifattura, it-tqegħid fis-suq u l-użu ta' għalf medikat u bidliet għar-regoli eżistenti li jistabbilixxu proċeduri għall-awtorizzazzjoni u s-sorveljanza ta' prodotti mediċinali għall-użu mill-bniedem u l-użu veterinarju u li jistabbilixxu Aġenzija Ewropea għall-Mediċini. Dan il-pakkett huwa pass importanti ħafna fil-ġlieda kontra r-reżistenza għall-antimikrobiċi: fuq naħa, l-antimikrobiċi u l-antibijotiċi ser ikollhom jintużaw b'mod ħafna iżjed prudenti milli huwa l-każ bħalissa, u fuq in-naħa l-oħra ninkoraġġixxu l-iżvilupp ta' mediċini u għalf medikat imtejba. Huwa ta' benefiċċju kemm għas-saħħa pubblika kif ukoll għall-kompetittività tal-industrija farmaċewtika tal-UE. Elisabeth Köstinger, Ministru Federali għas-Sostenibbiltà u t-Turiżmu tal-Awstrija u President tal-Kunsill Ir-regoli l-ġodda dwar il-prodotti mediċinali veterinarji: jiċċaraw u jissimplifikaw il-proċeduri li permezz tagħhom tista' tingħata awtorizzazzjoni għall-kummerċjalizzazzjoni ta' mediċini ġodda, u b'hekk jitnaqqas il-piż amministrattiv għall-kumpanniji, speċjalment għall-kumpanniji żgħar jinkwadraw aħjar l-użu tal- antimikrobiċi jillimitaw aktar l-użu tagħhom għall-annimali li għadhom mhumiex morda iżda li jirriskjaw li jimirdu, fil-każ kemm ta' profilassi kif ukoll ta' metafilassi jipprevedu li ċerti antimikrobiċi kritiċi jiġu riservati għat-trattament ta' ċerti infezzjonijiet fil- bniedem sabiex jibqħu effettivi itejbu l-protezzjoni tal-konsumaturi Ewropej mir-riskju tat-tixrid tar-reżistenza għall-antimikrobiċi permezz tal- importazzjonijiet ta' annimali u prodotti li joriġinaw mill-annimali isaħħu l- farmakoviġilanza Ir-regoli l-ġodda dwar l-għalf medikat: jistabbilixxu kriterji għall- approvazzjoni ta' operaturi kummerċjali fil-qasam tal-għalf u l-obbligi tagħhom meta jimmanifatturaw għalf medikat jistabbilixxu rekwiżiti armonizzati sabiex tiġi evitata kontaminazzjoni kroċjata ta' għalf mhux fil-mira b'sustanzi attivi jiċċaraw il-preskrizzjoni u l-użu ta' għalf medikat li jkollu antimikrobiċi f'annimali li jipproduċu l-ikel l-użu ta' għalf medikat għall- Barra minn hekk, ir- li jistabbilixxi l-Aġenzija Ewropea għall-Mediċini u l-proċedura ċentralizzata għall-awtorizzazzjoni u s-sorveljanza ta' prodotti mediċinali huwa adattat jiġi evitat trikkib mal-proċeduri stabbiliti fir-regolament il-ġdid dwar prodotti mediċinali veterinarji. Il-passi li jmiss Issa jenħtieġ li l-Kunsill u l-Parlament Ewropew jiffirmaw ir-regolamenti adottati. It-testi ffirmati mbagħad ser jiġu ppubblikati fil-Ġurnal Uffiċjali tal-UE u ser jidħlu fis-seħħ 20 jum wara. Madankollu, ir- regoli l-ġodda mhux ser ikunu operattivi b'mod sħiħ qabel l-aħħar tal-2021 Kuntest Il-pakkett dwar il-mediċini tal-annimali huwa pakkett ta' tliet proposti għal regolamenti li jaġġornaw il-qafas leġislattiv eżistenti għall-mediċini veterinarji u l-għalf medikat billi jfassluh aktar skont l-ispeċifiċitajiet tas-settur tas-saħħa tal-annimali. Filwaqt li jkompli jħares is-saħħa pubblika u tal-annimali, it-trattament xieraq tal-annimali, is-sikurezza tal-ikel u l-ambjent, il-pakkett huwa mmirat b'mod partikolari biex iżid id-disponibbiltà tal-mediċini veterinarji fl-UE, itejjeb il-funzjonament tas-suq tal-UE, inaqqas il-piżijiet amministrattivi u jrawwem l-innovazzjoni. Regolament tal-Parlament Ewropew u tal-Kunsill dwar prodotti mediċinali veterinarji u li jħassar id-Direttiva 2001/82/KE Regolament tal-Parlament Ewropew u tal-Kunsill dwar il-manifattura, it-tqegħid fis-suq u l-użu ta' għalf medikat, li jemenda r-Regolament (KE) Nru 183/2005 tal-Parlament Ewropew u tal-Kunsill u li jħassar id-Direttiva tal-Kunsill 90/167/KEE Regolament tal-Parlament Ewropew u tal-Kunsill li jemenda r-Regolament (KE) Nru 726/2004 li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini, ir-Regolament (KE) Nru 1901/2006 dwar prodotti mediċinali għall-użu pedjatriku u d-Direttiva 2001/83/KE dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem Kuntest: Pakkett dwar il-mediċini tal-annimali Mediċini veterinarji: regoli ġodda tal-UE biex jittejbu d-disponibbiltà u l-ġlieda kontra r-reżistenza għall-antimikrobiċi (stqarrija għall-istampa, 13/06/2018) Għalf medikat: l-approvazzjoni tal-Kunsill tiffinalizza l-pakkett dwar il-mediċini tal-annimali (stqarrija għall-istampa, 27/06/2018) Ara l-paġna tal-laqgħa